**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 02-11-2020

 **ΠΡΟΣ: Μ.Μ.Ε. Κω**

**Δήλωση Αντιδημάρχου Οικονομικών Χρυσόπουλου Αλέξανδρου**

«Με λύπη μου διαπιστώνω, μετά από καταγγελία συμπολιτών μας, ότι συνεχίζεται στο νησί μας η δράση απατεώνα ή απατεώνων, που χρησιμοποιούν το όνομα και την ιδιότητά μου ως Αντιδημάρχου Δήμου Κω, για να αποκομίσουν παράνομα κέρδη, μέσα από εικονικές παραγγελίες τους σε επιχειρήσεις συμπατριωτών μας.

Για αυτή την εξέλιξη ενημέρωσα ήδη τις αρμόδιες αρχές.

Επειδή μπορεί να έχουν εμφανιστεί ανάλογα περιστατικά που δεν έχουν περιέλθει σε γνώση μου, παρακαλώ κάθε συμπατριώτη μας επιχειρηματία να είναι ιδιαιτέρως προσεκτικός σε φαινόμενα τηλεφωνικών οχλήσεων που επικαλούνται το όνομα, την ιδιότητα μου ή υπηρεσίες του Δήμου.

Να γνωρίζουν όλοι ότι συναλλαγές με τις δημοτικές υπηρεσίες έχουν μόνο όσοι ακολουθούν τις νόμιμες διαδικασίες, όπως πχ συμμετοχή σε διαγωνισμούς κ.λ.π..

Ως εκ τούτου καλώ τους συμπατριώτες μας να μην ενδίδουν σε τηλεφωνικές οχλήσεις και να ενημερώνουν επίσημα τις υπηρεσίες του Δήμου, για κάθε τι που κινείται έξω από τη σφαίρα των νόμιμων διαδικασιών του δημοσίου, όπως και τις αρμόδιες ελεγκτικές αρχές της Πολιτείας.»